b'\n_START_ARTICLE_\nBar\xc5\xbea\n_START_PARAGRAPH_\nBar\xc5\xbea (ang. barge) je vodno plovilo s plo\xc5\xa1\xc4\x8datim dnom. Uporablja se ve\xc4\x8dinoma na rekah in kanalih (prekopih) za prevoz te\xc5\xbekih tovorov. Nekatere bar\xc5\xbee imajo svoj pogon, druge vle\xc4\x8de oziroma potiska vla\xc4\x8dilec. V preteklosti, pred industrijsko revolucijo, so manj\xc5\xa1e bar\xc5\xbee vlekle tudi \xc5\xbeivali. Konj lahko na bar\xc5\xbei vle\xc4\x8de precejkrat te\xc5\xbeji tovor, kot bi ga lahko na vozu._NEWLINE_Pozneje je bar\xc5\xbee deloma nadomestil vlak, ki je bil hitrej\xc5\xa1i. Na nekaterih nem\xc5\xa1kih rekah je bila v strugi name\xc5\xa1\xc4\x8dena veriga, s pomo\xc4\x8djo katere se je veri\xc5\xbeni \xc4\x8doln premikal in lahko vlekel tudi bar\xc5\xbeo._NEWLINE_Bar\xc5\xbee se danes ve\xc4\x8dinoma uporablja prevoz manj vrednih tovorov, kot so npr. razsuti tovori (v rinfuzi). Se pa preva\xc5\xbea tudi avtomobile, kontejnerje (TEU) in drugo._NEWLINE_Prevoz z bar\xc5\xbeo je eden izmed najcenej\xc5\xa1ih, \xc5\xa1e posebej \xc4\x8de bar\xc5\xbea pluje s tokom reke. Tipi\xc4\x8dna bar\xc5\xbea za razsuti tovor je dolga 60 metrov, \xc5\xa1iroka 10,6 metrov in lahko preva\xc5\xbea okrog 1500 ton.'